google/wiki40b huggingface dataset:
Stuart Whitman

Tidlige liv

Whitman var den eldste av to sønner. Hans foreldre, Cecilia (født Gold) og Joseph Whitman, reiste ofte i barndommen hans, og som et resultat, ble han utdannet ved over tjue skoler. Etter at han ble uteksaminert fra videregående tilbrakte tre år ved Army Corps of Engineers. Etter å ha forlatt militæret, skrev han seg inn hos Los Angeles Academy of Dramatic Art for å studere teater og skuespill.

Karriere

Whitman hadde en birolle i When Worlds Collide (1951), All American (1953), Brigadoon (1954), Silver Lode (1954), Ten North Frederick (1958), This Thousand Hills (1959) og The Sound og Fury (1959). Hans første ledende hovedrolle var i Murder Inc. i 1960. Han ble signert som en stjerne hos 20th Century Fox. 
I 1961 ble Whitman nominert til Oscar for beste mannlige hovedrolle for sin rolle som en barnemishandler i filmen The Mark, en rolle som mange andre mer kjente skuespillere ble avslått. Han har siden dukket opp i hovedrollene og biroller i mange filmer. En av disse var The Comancheros der han delte den ledende hovedrollen med John Wayne.
Whitman dukket ofte opp som en politimann på TV-serien Highway Patrol og ble seriøst vurdert for rollen som Bart Maverick i TV-serien Maverick. Men han ble kort tid senere avslått til denne rollen. Whitman gjorde iløpet av sin karriere i over to hundre opptredener i diverse filmer og TV-programmer over et halvt århundre som spente over nesten et halvt århundre mellom 1951 og 2000. Whitmans siste krediterte rolle var i The President's Man der blant andre Chuck Norris var med.

Personlige liv

Stuart var gift med den fransk-fødte Caroline Boubis (1966–1974). De ble skilt, og hadde en sønn sammen, Justin. Hans første ekteskap, til Patricia Lalonde (13. oktober 1952-1966), endte også i skilsmisse før det. De hadde fire barn sammen: Tony (f. 1953), Michael (f. 1954), Scott (f. 1958) og Linda Whitman (f. 1956).
James J. Bulger

Dødsfall

Bulger ble funnet drept i cellen sin om morgenen 30. oktober 2018, samme dag som han ble flyttet til United States Penitentiary, Hazelton i Vest-Virginia. Han skal ha blitt slått ihjel av minst to andre innsatte.
Sancho II av Portugal

Liv og virke

Hans far Alfonso II hadde hatt et dårlig forhold til den katolske kirke da han forsøkte å begrense kirkens makt. Selv forsøkte Sacho i hvertfall i noen grad å forbedre dette. En traktat med ti artikler ble inngått mellom paven og kongen, men kongen la seg lite i selen for å oppfylle den. Han kom raskt i konflikt med kirken, særlig med biskopene av Lisboa og Porto, som fant størr hos pave Gregor IX. I 1238 ble også Sancho II ekskommunisert, noe også hans far var blitt. 
Etter 124 giftet Sancho seg med sin slektning den leonesiske adelige Mécia Lópes de Haro. Mécia var datter av adelsmannen Lope Díaz II de Haro og Urraca Alfonso av León;  Urraca var et uekte barn av Alfons IX av León. Men ettersom ekteskapet ble inngått uten pavelig dispens fra slektskapsbåndshinderet, ble det i 1245 eller 1246 tvangsoppløst av kirken. Man ønsket ikke at kongen skulle få noen ektefødte barn. Men uansett så fikk paret ingen barn.
Sancho II var mer opptatt av å gjenerobre den sørlige delen av Portugal fra maurerne. Han erobret flere byer i Algarve og Alentejo og sikret portugisisk styre i landsdelen. Hen hans styre vakte misnøye. Han var mindre kompetent hva gjaldt viktige administrative spørsmål, og mindre interessert i dem enn i sine felttog. Dermed vokste indre spenninger. Adelen ble misfornøyd med kongen, og begynte å konspirere mot ham. Middelklassen lå på sin side i mange konflikter med presteskapet, uten at kongen intervenerte.

Siste strid med kirken

Etter en tid klaget erkebiskopen av Porto på kongen overfor paven. Pave Innocens IV utstedte da en bulle, «Inter alia desiderabilia», som fordømte kongen for grove overtredelser, og erklærte ham i Grandi non immerito til  «udugelig hersker (rex inutilis)». Paven krevde at portugiserne valgte seg en ny konge.

Fratreden og landflyktighet

Sanch dro i eksil til Castilla den 4. desember 1247, og døde der en måned senere. Adelen valgte Sanchos bror Afonso av Bologne til landets neste konge. Afonso abdiserte med en gan fra sine franske besittelser og dro til Portugal.
Han hadde tilnavnet o Piedoso, «den fromme», og o Piedoso, «den kappekledde». Han skal ofte ha ikledt seg munkedrakt av fransiskansk type.
Bergum gasskraftverk

Bergum gasskraftverk er et varmekraftverk i Nederland. Det har en installert produksjonskapasitet på 646 MW fordelt på to like store blokker. Brenselstypen er naturgass. Operatør er Electrabel. Anlegget stod ferdig utbygd i 1975.
De totale CO2-utslippene i 2008 var ca. 867.573 tonn, mens samme års kvote var på 601.303 tonn. Utslippene gikk noe opp 2007-08, og lå betydelig over kvoten.
Reidmar

Reidmar (Hreiðmarr) er en mytisk figur i norrøn mytologi som omtales blant annet i eddadiktet Reginsmål og i Volsungesagaen som far til Regin, Fåvne og Oter. Han er i mytologien kjent som den grådige lederen for dvergene.
Sagnene forteller at gudene Odin, Høne og Loke en gang var ved Andvarefossen. Der fikk de øye på en oter som de drepte. Skinnet av oteren tok de med til Reidmar som fortalte at det var hans sønn Oter de hadde drept. Han tok gudene til fange og forlangte som mannebot at de skulle fylle oterhammen med gull og dekke den helt med gull utenpå. Reidmar holdt Odin og Høne som gisler mens Loke dro ut for å skaffe gullet.
Loke dro tilbake til Andvarefossen og fanget dvergen Andvare. Dvergen hadde en stor gullskatt som han mætte gi fra seg for å berge livet. Med gullskatten fulgte også ringen Andvarenaut. Loke dro tilbake til Reidmar med gullet og fylte og dekket oterhammen med det. Gudene holdt først unna Andvarenaut, men Reidmar pekte på et værhår som ennå ikke var dekket av gull, og dermed måtte Odin legge på ringen også. Men da gudene ble sluppet fri sa Loke at det lå en forbannelse over ringen, og at den som eide ringen ville bli drept.
Siden krevde Fåvne og Regin frendebot for Oter, men Reidmar ville ikke gi sønnene sine noe. Da drepte Fåvne far sin og tok alt gullet. Han ble omskapt til en orm og tok med gullet til Gnitahei og voktet det der.
I diktet Fåvnesmål, som etterfølger Reginsmål i Den eldre Edda, fortelles det om Regins fostersønn Sigurd Fåvnesbane som drepte Fåvne og vant gullskatten.
Anders Fugelstad

Biografi

Fugelstad arbeidet opprinnelig som pressefotograf i Östersund, men begynte omrking 1960 å skrive og framføre egne viser. Han vant i 1962 en talentkonkurranse i Östersund om Jämtlands beste amatørtalent. Han ble, etter å ha skrevet et antall jämtlandspatriotiske sanger, utnevnt til «nationalskald»" i «Republikken Jemtland» i Yngve Gamlins presidenttid.
Han flyttet til Stockholm høsten 1964 og studerte på Birkagårdens folkhögskola, arbeidet hos Aftonbladet samt medvirket i mange programmer på radio og TV. Etter å ha medvirket i et tv-program fikk han spille inn sin første LP hos det da nystartede selskapet Polar. Fugelstad studerte i årene 1968–70 på Journalisthögskolan i Stockholm og praktiserte under den senere delen av utdannelsen som medarbeider i Stockholms-Nytt, senere Radio Stockholm. 
Anders Fugelstad er æressmedlem nummer 7 (2006) i Yrkestrubadurernas förening.
Maria Magdalena kyrka (Stockholm)

Maria Magdalena kyrka ligger sentralt i Stockholm på Södermalm. Den er plassert der Bellmansgatan ender i Hornsgatan, mellom Mariatorget og Slussen. Navnet kommer av St. Maria Magdalena, og kirken tilhører i dag Maria Magdalena församling.

Kirkebygget

Det nåværende kirkebygget ble påbegynt i 1588 og stod ferdig i 1634, og er Södermalms eldste kirke. Den ble tegnet og oppført under ledelse av Nicodemus Tessin den eldre sammen med Nicodemus Tessin den yngre. Etter en stor brann 19. juli 1759 ble kirken restaurert fra 1760 til 1763 til sitt nåværende utseende under ledelse av Carl Johan Cronstedt. Det var han som tegnet dagens innredning i rokokko.
Tårnet i nyklassisisme stod ferdig først i 1825.
Altertavlen er av tre og maleriet i midten er av Louis Masreliez (1748–1810).
Den gamle orgelfasaden er gråmarmorert og forgyllet og er tegnet av C.F. Adelcrantz (1717–96) i 1774. Døpefonten er fra 1680-tallet. I kirkerommet finnes åtte epitafier utført i marmor, den eldste er fra 1765. De fleste av disse er utført av Jean Eric Rehn (1717–93).

Kirkegården

På kirkegården ligger Erik Johan Stagnelius, Evert Taube, Johan Runius, Carl August Nicander og Lasse Lucidor begravet. Evert Taubes grav er smykket med en byste utført av ektefellen Astri Taube. I kirken finnes en minnestavle over Carl Michael Bellman.
1530-årene

-- 1530 -- 1531 -- 1532 -- 1533 -- 1534 -- 1535 -- 1536 -- 1537 -- 1538 -- 1539
Tiårsoversikt
Det onde øye

Det onde øye er evnen til kaste forbannelser ved å se en person. Troen på det onde øye finnes særlig i middelhavslandene og Vest-Asia. Det onde øye kan avverges ved amuletter eller spesielle handlinger.
Kertemindebåd

Kertemindebåden

De første spissgattede fiskebåtene ble tatt i bruk av danske fiskere i løpet av 1800-tallet. Flere ulike båttyper med dekk eller halvdekk ble etter hvert vanlige og erstattet blant annet de eldre åpne storbåtene i sildefisket. De fleste storbåtene ble spissgattede og fikk et «lokk» med åpning til lasterommet midtskips.
Bæltbåden tilhørte en eldre båtbyggingstradisjon der bordgangene satt noe forskuttet på hverandre og var festet med trenagler. Spantesystemet var lite robust. De lokale båtbyggerne langs Storebælt holdt lenge på de gamle byggemetodene, men de nye kom i bruk i siste halvdel av 1800-tallet.
Resultatet var Kertemindebåden, som egentlige var en spissgattede bæltbåd av samme størrelse, men bygget som en dekksbåt med et lokk over lasterommet. Den har samme rigg som bæltbåden, med spriseil, toppseil, klyver og et baugspyd fra forskipet. Den er nesten identiske med bæltbådene, bortsett fra akterstavnen og at roret er laget i ett eneste stykke. I likhet med andre danske fiskebåter hadde den heller ikke dyptstikkende kjøl.
Kertemindebådene blir i dag ofte oppfattet som bæltbåder. Dette gjelder for eksempel «Rylen», ekspedisjonsbåten til Achton Friis, en dansk tegner og maler som reiste rundt til 132 av Danmarks 406 øyer mellom 1921 og 1924 og samlet materiale til sitt store verk De Danskes Land. «Rylen» var en seilbåt med hjelpemotor, en DAN motor på seks hestekrefter.
Yie Ar Kung-Fu

Gameplay

Ifølge instruksjonsmanualen i ZX Spectrum-versjonen, må Oolong, styrt av spilleren, slåss mot alle motstanderne spillet gir ham (elleve i arcade-versjonen; fem til tretten på andre plattformer) med bare hendene for å vinne tittelen «Grand Master» og bringe ære til farens minne. På hans side har man flere typer spark og slag, som man kan finne ved å kombinere bruk av joysticken med en av knappene. Han er også den beste av alle figurene i spillet når det kommer til hopping.
Uansett hvilket triks som blir brukt for å vinne over dem, vil mannlige figurer alltid falle bevisstløs på ryggen med bena spredd, mens kvinnelige figurer vil falle på siden.
Når en spiller får et ekstra liv, vil ordet «xiè xiè» (Mandarin kinesisk for «takk») bli hørt. Dette blir av og til tatt for å være «sushi» istedenfor.
Cyperispa

Utseende

Små tilo middelsstore (4,3 - 7,5 millimeter), avlange, svarte og brunrøde bladbiller. Hodet er nokså stort, antennene ganske lange og tynne (over halve kroppslengden) og 11-leddete. Pronotum er firkantet. Dekkvingene er jevnbrede med 10 punktrader av grove punkter, med opphøyde lengderibber mellom hver punktrad. Beina er korte og kraftige.

Levevis

Både larver og voksne lever på enfrøbladete planter og eter fra dem. Slekten kan finnes på planter fra flere ulike familier (palmefamilien, sivfamilien, Pandanaceae).

Utbredelse

Slekten er bare kjent fra Salomonøyene.
Blaan

Folket blaan, også skrevert b'laan, er ett av urfolkene i det sørlige Mindanao på Filippinene. Navnet turde komme fra «bla» (opponent) og suffikset «'an» (folk). Folket kalles også bira-an, baraan, vilanes og bilanes.

Forholdt til anre grupper

Blaan-folket er naboer til folkene tboli, og bor i Lake Sebu og tboli-kommuner i South Cotabato, Sarangani, General Santos City, sørøstre Davao og rundt Lake Buluan i North Cotabato. De er kjent for sinew messingarbeider, pyntekjeder og tabih-vev. Man bærer fargersterke vevde drakter med mange kjeder. Særlig kvinnene bærer tunge messingbelter med messing 'tassels' som slutter i messingbjeller som gir lyd fra seg fra lang avstand og forteller at de er i anmarsj.

Fortrengt

Noen blaan ble mistet sine hjem og dro sin vei da General Santos City ble grunnlagt i 1939. Andre fant seg til rette i byen.
Derers språk sies å være kilden til navnet Koronadal City, fra to blaan-ord – kalon som betyr sølvhårgress og nadal eller datal som betyr slette, noe som passet godt på stedet. Bynavnet Marbel, som også gjelder det samme sted, i alle fall dets sentrum, er et annet ord fra deres språk; Malb-el som betyr «uklart vann» og som var deres navn på det som nå kalles elven Marbel.
Stammen holder fast ved mange egne skikker og tilpasser seg ellers den moderne filippinske kultur
Æ e Trønder Æ/Sommern på Landet

«Æ e Trønder Æ» / «Sommern på Landet» er Prudences siste single og kom ut i 1975. Begge låtene er med på albumet Takk te dokk. ««Æ e Trønder Æ»» er A-siden, med sarkastisk oppramsing av trønder-klisjéer, som har blitt en av de Prudence-låtene som huskes best.
Vågsfjord videregående skole

Vågsfjord videregående skole var en sammenslåing av Heggen videregående skole og Skånland videregående skole i forbindelse med innføring av ny regionmodell for de videregående skolene i Troms fylke.
Skolen hadde studiemuligheter i bydelen Heggen i Harstad og på tettstedet Evenskjer i Skånland. Skolen hadde ca. 550 elever fordelt på studieretningene allmenne, økonomiske og administrative fag og musikk, dans og drama, hvorav ca. 100 holdt til på Skånland.
I 2010 ble skolested Skånland nedlagt og samlokalisert med Heggen, og skolen gikk tilbake til navnet Heggen videregående skole.
Jürgen Klinsmann

Klubbkarriere

Klinsmann begynte å spille fotball åtte år gammel. I begynnelsen spilte han på alle plasser, også som målvakt. Han begynte å spille profesjonelt da han var 17 år gammel, i Stuttgarter Kickers, som spilte i andre divisjon. I 1984 gikk han til VfB Stuttgart i første divisjon.
I tillegg til spill for VfB Stuttgart og Bayern München i Tyskland, spilte Klinsmann i mange europeiske land – for AS Monaco i Frankrike, Internazionale og Sampdoria i Italia og to ganger for Tottenham Hotspur i England. Klinsmann bestemte seg for å legge opp mens han spilte for Tottenham Hotspur sommeren 1998 etter VM.

Landslagskarriere

Klinsmann hadde en innholdsrik landslagskarriere. Han debuterte for Tyskland i 1987. Han spilte i Sommer-OL 1988, der Tyskland tok bronse. Han spilte i europamesterskapene i 1992, da Tyskland kom til finalen. Klinsmann ble også kåret til turneringens beste spiller i 1996, da Tyskland ble europamestre. Han deltok også i tre verdensmesterskap som spiller, i 1990 (da Tyskland ble verdensmestre), 1994 og 1998. Han avsluttet landslagskarrieren etter VM 1998.

Tyskland

Den 26. juli 2004 skrev Jürgen Klinsmann under en 2-årskontrakt som Tysklands nye landslagstrener etter Rudi Völler som trakk seg etter Tyskland ikke kom videre fra gruppespillet i EM 2004.  Tyskland skulle arrangere VM i 2006 og var direkte kvalifisert som vertsnasjon.  Klinsmann byttet ut flere eldre spiller og tok heller med unge spillere til VM som Bastian Schweinsteiger (21 år), Per Mertesacker (21 år) og Lukas Podolski (21 år).  Tyskland tapte semifinalen 0-2 mot Italia, men vant bronsefinalen 3-1 over Portugal.  Tyskland ble det mestskårende laget med 14 mål i turneringen.  Klinsmann forlenget ikke kontrakten etter mesterskapet og hans assistent, Joachim Löw overtok.

Bayern München

Klinsmann overtok etter Ottmar Hitzfeld som trener for Bayern München sommeren 2008.  Bayern tapte 1-5 sammenlagt mot Barcelona i kvartfinalen i Champions League.  27. april 2009 da det gjenstod fem kamper av Bundesliga-sesongen fikk han sparken som trener.  Bayern lå da på tredjeplass i ligaen.

USA

29. juli 2011 ble han ansatt som trener for USA.  USA tapte fire av sine seks første kamper under hans ledelse.  USA vant CONCACAF Gold Cup i 2013 med 1-0 over Panama i finalen.  Laget vant sin kvalifiseringsgruppe til VM 2014 med sju seire, én uavgjort og to tap.
12. desember 2013 forlenget han sin kontrakt med landslaget til 2018, men 21. november 2016 kom beskjeden om at hans tid som landslagstrener var over.
Solaris IP network multipathing

IP network multipathing eller IPMP (engelsk Internet Protocol Multi-Pathing) er en fasilitet ved operativsystemet Solaris, som sørger for feiltoleranse og belastningsfordeling. Metoden benytter to eller flere nettverkskort for hvert tilknyttet nettverk, og hvert nettverkskort tildeles en statisk IP-adresse for testformål. Denne adressen benyttes kun for å vurdere tilstanden til nettverkskortet. I tillegg tildeles en virtuell IP-adresse som kun anvendes av det aktive kortet. De øvrige kortene forblir passive inntil det aktive kortet feiler eller at operativsystemet av en annen grunn bestemmer seg for å passivisere dette og aktivisere et annet kort.
Belastningsspredningen øker datamaskinens båndbredde ved å spre belastningen mellom alle nettverkskort i samme gruppe.
Solaris starter denne fasiliteten gjennom daemonen in.mpathd.
Verdensutstillingen i London (1862)

Verdensutstillingen i London i 1862, (International Exhibition eller Great London Exhibition), var en verdensutstilling som ble avholdt i South Kensington i London, fra 1. mai til 1. november 1862. Utstillingen ble sponset av Royal society of Arts, Manufactures and Trade, og hadde 28 000 utstillere fra 36 land. Utstillingen hadde 6,1 millioner besøkende og fikk et overskudd på 790 pund. 
Utstillingsområdet utgjorde 9 ha i en bygning tegnet av Francis Fowke og bygget av Charles og Thomas Lucas og John Kelk. Bygningen kostet 300 000 pund og beløpet ble dekket av inntekter fra verdensutstillingen i 1851. 
En av attraksjonene på utstillingen var Charles Babbages analytiske maskin. Forøvrig besto utstillingen av flere forskjellige typer produkter og industriartikler. Fotografen William England ledet en gruppe med fotografer som tok bilder og produserte 350 stereofotografier fra utstillingen.
Telde

Historie

Før den spanske invasjonen var Telde det østlige sentrum for de innfødte på øya, og den kjente innfødte Doramas antas å ha bodd her. Tidlige beretninger antyder at det var om lag 14 000 husstander i Telde da den ble erobret. Telde er stedet hvor den berømte figuren Idolo de Tara ble oppdaget, den befinner seg i dag i Museo Canario i Las Palmas
Telde er den eldste byen og den første hovedstaden på Gran Canaria, den ble opprettet ved pavelig dekret i 1351. Den historiske gamlebyen i Telde er spesielt populær blant turister.
Tidligere var Telde en jordbruksbygd, de viktigste produktene var sukkerrør, vindruer, bananer og tomater. I dag har området rundt Telde blitt ganske sterkt industrialisert og har blitt det industrielle sentret på øya.

Utdanning

Lycée Français René-Verneau, den franske internasjonale skolen på Gran Canaria ligger i Telde.
Gressvik BMX-klubb

Gressvik BMX-klubb (stiftet 10. juni 1986) er en norsk BMX-klubb fra Gressvik. Kjell Stuerød har vært leder i Gressvik BMX-klubb siden 2002.

Historikk

Det begynte med at far og sønn Møklegård fikk låne et stykke jord av kommunen rett ved siden av Sportssenteret (nå er det bygget eldreboliger på den tomta). Det ble laget en enkel liten BMX-bane som ungene kunne trene på. Første stevnet hvor klubbens medlemmer deltok var i Göteborg 6-7. september 1986. Det har rent mye vann i Glomma siden den gang, og skikkelig sving på sakene ble det først da klubben fikk tildelt ny tomt av kommunen.
Ny bane og eget klubbhuset ble oppført på dugnad med økonomisk støtte fra Tippemidlene. Får å bedre klubbens økonomi har klubbhuset vært utleid til privat barnehagedrift, men klubben har hele tiden kunnet bruke huset til møtevirksomhet og ved stevner. Banen har blitt regelmessig oppgradert, og senest med steinsetting av alle doseringer. Den holder internasjonal standard, og egen tribune gir fin utsikt til rytterne. Banen er ca. 400 meter lang, og ligger flott til med utsikt til Glomma.
Våren/sommeren 2003 ble ett nytt og mindre klubbhus bygget. Det nye klubbhuset har innebygget speaker-paviljong på taket. Vinteren 2008/09 ble tribuneanlegget utbedret, samtidig som det ble bygget tak over kioskområdet. Det er også bygget nytt sekretariat. Våren 2009 ble det kjøpt en plasthall, 15x42 meter, som klubben høsten 2009 fikk tillatelse av Fredrikstad kommune til å reise. I denne skal det lages innendørs BMX-bane. Dette vil være med på å heve BMX-sporten på Østlandet.
Reportasje

Reportasje er en faglitterær genre som primært brukes i nyhetsmedia, slik som aviser, tidsskrifter, radio og fjernsyn. I sin alminnelighet dekker reportasjen aktuelle eller dagsaktuelle hendelser. Såkalte «featuresaker» kan også ha reportasjepreg, men er i mindre grad dagsaktuelle, og er vanligvis mer omfattende enn nyhetsreportasjer.

Billedreportasje

Fra utviklingen av brukbar fotolitografi, omtrent på 1920- og 1930-tallet, ble fotoreportasjen, hvor teksten spiller en underordnet rolle, regnet som et eget område. Spesielt magasiner som Life bidro til dets popularitet, som nådde sitt høydepunkt på 1950-tallet, men gradvis avtok frem til 1980-årene. Kjente utøvere innenfor genren er blant annet Robert Capa, Alfred Eisenstaedt, Margaret Bourke-White og Henri Cartier-Bresson.
Engistanoxia

Utseende

Nokså store (23-25 millimeter), mørkbrune oldenborrer. Oversiden er ujevnt skjellkledt.

Utbredelse

Slekten er bare kjent fra Kenya.
Anju

Administrativ inndeling

Byen er delt inn i 19 dong (nabolag) og 14 ri (landsby).
Florence and the Machine

2007

Navnet Florence and the Machine ble dannet etter at Florence Welch og Isabella "Machine" Summers begynte å spille sammen. Først kalte de seg Florence Robot/Isa Machine, som senere ble til Florence and the Machine. Nåværende musikere Robert Ackroyd (gitar og koring), Chris Hayden (trommerog koring), Isabella Summers (keyboard og vokal), Mark Saunders (bass gitar og koring) og Tom Monger (harpe) ble med i bandet. Tidligere hadde Welch uttalt at dette var en gruppe som forsto måten hun ønsket å lager musikk på. I denne perioden ble bandet samlet og de begynte å produsere sine første sanger.

2008-11: Lungs

Florence and the Machine ga ut sitt debutalbum Lungs i Storbritannia 6. juli 2009. Bandet utviklet seg videre og ga i denne perioden ut flere singler. Deres mest kjente sang i denne perioden ble "Cosmic Love". Denne sangen kom med i flere amerikanske TV-program som Grey's Anatomy og The Vampire Diaries. Bandet sto også bak en av bakgrunnssangene i den tredje filmen til Twilight-serien. Florence and the Machine utviklet seg i denne perioden til å bli et stort band i Storbritannia, Irland og Australia. I 2010 vant bandet en MTV Video Music Awards og de vant i denne perioden 2 Brit Awards.

2011-nå: Ceremonials

28. oktober 2011, ble albumet Ceremonials utgitt. Dette har blitt gjennombruddsalbumet til Florence and the Machine globalt sett. Ved dette albumet jobbet hun med produsenter i Los Angeles, USA. Kjente sanger som "Shake It Out", "No Light, No Light" (som var bakgrunnsmusikk i CSI: Miami) og "Only If for a Night". 5. juli 2012 ble singelen "Spectrum (Say My Name)" sluppet. Sangen, der Florence and the Machine hadde samarbeidet med den skotske DJen Calvin Harris, slo godt gjennom internasjonalt. Bandet har blitt og er (pr. desember 2012) blitt nominert til blant annet Grammy Awards og Billboard Music Award.